Diari Oficial de la Generalitat Valenciana


Sumari del DOGV 6055, del 13-07-2009 (2009/7743)

Informació pública del pla de participació pública de l'estudi d'integració paisatgística d'una granja escola infantil.
-----------------------------------------------------------------------------------------------------------------------

### Dades del document

Número de DOGV
:   6055

Data del DOGV
:   13-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7743


Data del document
:   19-05-2009

Organisme emissor
:   Ajuntament de Montroi

Tipus de document
:   Informació Pública

Descriptors 

:   * Montroi
    * administració local
    * pla d'urbanisme

Informació pública del pla de participació pública de l'estudi d'integració paisatgística d'una granja escola infantil. [2009/7743]  
La Vanguada, CB, empresa promotora per a la instal·lació d'una granja escola infantil, a la partida El Cercao, parcel·la 125, del polígon 11, d'este municipi.  
A estos efectes cal presentar, a més d'altra documentació, un estudi d'integració paisatgística amb el seu corresponent pla de participació pública, d'acord amb la Llei 4/2004, de 30 de juny, de la Generalitat, d'Ordenació del Territori i Protecció del Paisatge, i el Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana.  
Segons la Llei 4/2004, de 30 de juny, de la Generalitat, d'Ordenació del Territori i Protecció del Paisatge, segons l'article 11.3, es valorarà la incidència en el paisatge de les actuacions que tinguen com a objecte nous creixements urbans per mitjà dels Estudis d'Integració Paisatgística. Esta consideració s'arreplega en el Reglament de Paisatge, Decret 120/2006, en l'article 48, mentres que en l'article 52 del Reglament del Paisatge s'indica que els Estudis d'Integració Paisatgística inclouran un Pla de Participació Pública, en la forma establida en el capítol II del títol I del reglament en els seus article del 10 al 17.  
Un pla de participació pública és el document que definix l'estratègia de participació pública que ha d'acompanyar tot instrument de paisatge i la desenrotlla detalladament per a cada una de les fases del procés d'elaboració segons l'article 14.1 del Decret 120/2006, d'11 d'agost, Reglament de Paisatge de la Comunitat Valenciana.  
El pla de participació pública té com a objecte:  
a) Fer accessible la informació rellevant sobre l'instrument de paisatge a què es refereix el pla de participació.  
b) Informar del dret a participar i de la forma en què es pot exercir este dret.  
c) Reconéixer el dret a formular observacions i comentaris en què aquelles fases inicials del procediment en què estiguen obertes totes les opcions.  
d) Obtindre informació útil del públic interessat.  
e) Identificar els valors atribuïts al paisatge pels agents socials i les poblacions per mitjà de les metodologies regulades en el títol III.  
f) Justificar l'opció adoptada i la forma en què s'ha desenrotllat el tràmit de participació.  
De conformitat amb el que disposa l'article 21.1.j de la Llei 7/1985, de 2 d'abril, reguladora de les Bases de Règim Local, esta Alcaldia és competent per a sotmetre a informació pública el pla de participació pública indicat, per la qual cosa he resolt:  
Primer. Sotmetre a informació pública per un període d'un mes, el pla de participació pública de l'estudi d'integració paisatgística d'una granja escola infantil, indicant que la documentació es troba disponible en el Departament d'Urbanisme de l'Ajuntament de Montroy. Així mateix, es pot accedir a la mateixa per mitjà de la pàgina web de l'Ajuntament, .  
Segon. Exposar este edicte al tauler d'anuncis de la casa consistorial per a general coneixement.  
Montroy, 19 de maig de 2009.- L'alcalde: Antonio Polo Bessó.